Sejak mula saya sudah tahu yang medan politik ialah dunia yang penuh dengan sampah.
Begitu juga dengan ahli politik.
Tapi ia bukan sekadar sampah biasa.
Antara semua sampah lain, ia ialah sampah yang telah dijangkiti bakteria.
Saya, Gim Su Yeong, yang jujur dan berjiwa bersih,
tidak ingin lagi terus berhadapan dengan sampah yang dijangkiti bakteria ini.
Itu saja!
Wakil Rakyat Gim Su Yeong, awak dari parti mana sebenarnya? Betulkah awak dari Parti Utama Korea (GKP)? (GKP - Great Korean Party)
Manifesto dasar ekonomi yang dicadangkan oleh parti kita
tidak dapat menyelesaikan masalah ekonomi negara kita sekarang.
Apa yang tak boleh diselesaikan? Kenapa awak asyik berbelah bahagi saja?
Berbelah bahagi?
Awak fikir ini peperangan antara Korea Utara dengan Korea Selatan?
Tengoklah, orang parti awak sendiri pun mengakuinya.
Maknanya awak mengakui yang awak salah, bukan?
Tapi itu tidak bermakna cadangan parti lain adalah betul sepenuhnya.
Saya mengakui cadangan awak itu agak bagus.
Tapi untuk melaksanakannya adalah agak mustahil.
Dengar, dia kata cadangan awak itu mustahil.
Tapi, kenapa pula cadangan mereka saja yang bagus?
Cadangan GKP juga bagus.
Tidak. Kita mesti mempunyai cadangan yang bagus dan ia mestilah tidak mustahil untuk dilaksanakan.
Tapi kenapa sejak tadi pendirian awak asyik berubah-ubah?
Sekejap awak kata kami betul. Sekejap lagi awak kata kami salah.
Awak fikir ini perkara main-main, kah?
Maksud saya adalah
sekarang kita ketepikan saja perbezaan parti dan ideologi antara kita semua
- serta bertukar-tukar pandangan-- - Nanti dulu.
Apa yang awak katakan itu kedengaran bagus sekali.
Tapi adakah itu realistik?
Baiklah, kita boleh berbincang dan bertukar-tukar pendapat.
Tapi siapa yang sering meminta supaya parti pembangkang bertolak ansur dengan semua idea parti pemerintah?
Kenapa awak nak buat kononnya seperti awak ini lebih baik daripada orang lain?
Wakil Rakyat Gim, adakah awak talam dua muka?
Adakah awak berpura-pura saja semasa menyertai parti kita?
Saya mahu bertanyakan satu soalan kepada Wakil Rakyat Gim Su Yeong dari GKP.
Untuk makluman, saya ialah lulusan dari universiti dan kursus yang sama dengan Wakil Rakyat Gim Su Yeong.
Selaku seorang junior, saya ingin bertanyakan satu soalan peribadi kepada tuan.
Sebenarnya, sebelum ini saya berasa amat bangga dengan tuan.
Semasa tuan menjadi seorang hakim, tuan telah membuat banyak penghakiman yang bagus.
Tuan telah diberi nama julukan sebagai 'Hakim Kiri Gangnam'.
Tetapi tanpa disangka-sangka, tuan tiba-tiba telah menyertai GKP.
Keputusan itu menjadikan saya amat terkejut.
Saya tahu ini mungkin kedengaran agak kurang sopan,
tapi apakah sebab sebenar tuan menyertai GKP?
Dan apakah sebenarnya ideologi tuan?
Saya tertanya-tanya tentang itu.
Kalau kamu tahu yang bertanyakan soalan seperti itu adalah kurang sopan,
maka itu bukannya kurang sopan, tapi kurang ajar namanya.
Saya takkan menjawab soalan yang kurang ajar dan tak layak untuk dijawab itu.
Baiklah.
Nampaknya saya bertanyakan soalan kepada seseorang yang tak layak menjawabnya.
Nampaknya disebabkan perbincangan yang agak tegang hari ini...
angin Wakil Rakyat Gim Su Yeong telah terganggu.
- Sekarang-- - Saya akan menjawab soalan itu.
Kamu kata saya ialah 'Hakim Kiri Gangnam'?
Ataupun 'Hakim Kanan'?
Saya berada di pihak atas pagar.
Kamu kata kamu ialah junior universiti saya?
Sudah pasti kamu seorang yang bijak.
Tapi orang yang pandai belajar tak semestinya dapat berfikir secara kritikal.
Biar saya tanya kamu satu soalan.
Adakah nilai IQ kamu 2 digit saja?
Ataupun kamu buta warna?
1 atau 2. Ya atau tidak.
O atau X. Itu sajakah yang kamu tahu?
Adakah dunia ini kelihatan hitam atau putih saja bagi kamu?
Adakah dunia ini hanya ada kiri atau kanan saja?
Ada atas, bawah, depan dan belakang juga!
Kamu bertanya kenapa saya menyertai GKP?
Tengoklah mereka.
Apakah bezanya antara parti pemerintah dengan parti pembangkang?
Mereka semua sama-sama menyedihkan, tidak berkualiti dan bodoh.
Parti pembangkang progresif?
Ya, sedikit sebanyak mereka berkemampuan untuk berbuat begitu.
Tetapi, usaha keterlaluan mereka untuk menjadi terkenal
serta rasa bangga diri yang kononnya hanya diri mereka saja yang betul...
sehingga mereka tidak sedar yang mereka hanya berada dalam dunia mereka sendiri.
Namun mereka berterusan berkelahi bagai nak rak antara satu sama lain.
Pada pandangan saya,
mereka kelihatan seperti ahli sihir yang bermata merah.
Jadi, adakah GKP yang kamu pandang rendah tadi lebih baik?
Ganas, mengambil kesempatan, menghalang keadilan,
menggunakan jalan pintas, penipuan dan pelbagai penyelewengan.
Mereka kata mereka melakukannya demi kebaikan rakyat,
tapi sebenarnya mereka hanya risaukan periuk nasi mereka.
Selain itu, apa yang mereka lakukan hanyalah berpuak-puak dan bertengkar antara satu sama lain.
Tetapi...
siapakah yang memilih mereka ini?
Rakyat yang bodohlah yang telah memilih mereka.
Anda semua sentiasa mengata ahli politik, tapi sama juga seperti mereka...
bagi anda semuanya hanyalah sama ada hitam atau putih, kawan atau musuh, itu saja.
Warna saya?
Seperti yang saya katakan, saya berada di pihak atas pagar.
Saya berada di tengah-tengah.
Bergantunglah pada dasar atau isu yang dibincangkan,
saya boleh menjadi pihak penyokong ataupun pihak pembangkang.
Adakah itu salah?
Kalau itu salah, janganlah menyalahkan warna atau parti saya,
sebaliknya kritiklah saya berdasarkan tindakan saya.
Sekiranya itu juga tidak menjadi, maka hukumlah saya dalam pilihan raya yang akan datang.
Hukumlah apa yang salah, bukannya apa yang berbeza daripada pandangan anda.
Mempunyai pandangan yang berbeza bukanlah sesuatu yang memalukan.
Tetapi tidak tahu bagaimana untuk hidup bersama orang yang mempunyai perbezaan pendapat dengan kita
barulah satu perbuatan yang memalukan dan bodoh!
Tuan tahu yang tuan telah menimbulkan masalah?
Ini bukan setakat kekecohan biasa malah umpama membunuh diri.
Tuan baru saja memusnahkan kerjaya tuan sendiri.
Sebab itulah aku cakap aku tak nak buat perkara seperti ini.
Tuan juga yang kata ini lebih baik daripada mempercepatkan penggubalan rang undang-undang itu.
Kau fikir aku tahu ini yang akan terjadi?
Habis tuan fikir saya tahu, kah?
Bising betul, diam sajalah!
Tutup mulut kau. Jangan cakap apa-apa pun.
Jangan fikir apa-apa dan jangan bernafas pun.
Apapun, mungkin ini lebih baik.
Semuanya berlaku seperti yang aku rancangkan.
Rancangkan? Tuan kata tuan telah merancang segala kekecohan itu?
Ya. Kekecohan?
Aku nak meletak jawatan. Itulah rancangan aku.
Hei, kau dah gila, kah?
Tuan nak meletak jawatan?
Tuan meyakinkan saya untuk berhenti daripada pekerjaan yang bagus demi menjadi pembantu tuan.
Sekarang, tak sampai 2 tahun pun, tuan nak jadikan saya seorang penganggur?
Tuan... bukan, hyeong. (hyeong - abang)
Hyeong tahu ada berapa banyak orang yang bekerja di bawah hyeong?
Ini bermakna hyeong akan turut menjejaskan periuk nasi mereka.
Di sana sini...
apa yang semua orang kisahkan hanyalah periuk nasi masing-masing.
- Sudah tentulah! - Maafkan saya.
Apa ini? Apa yang berlaku?
Bukankah awak hentikan kereta kerana saya?
Tidak!
Tidak?
Saya kata saya akan berikan peluang kepada awak untuk membaiki kesilapan.
Terima temu ramah peribadi saya.
Bukankah awak wartawan bagi parti pembangkang?
Tapi kenapa awak mencari saya yang merupakan dari parti pemerintah?
Bagi berita hangat seperti ini, apa yang nak dikisahkan sama ada parti pemerintah atau parti pembangkang?
Saya dah tahu seonbae pasti akan menimbulkan masalah. (seonbae - senior)
Awak masih ingat apa yang awak katakan kepada saya semasa awak berhenti menjadi hakim untuk menyertai politik?
Kenapa awak memilih GKP?
Bukankah masih ada banyak lagi parti lain yang boleh awak sertai?
Apalah bezanya air lumpur dengan air kumbahan?
Habis, awak ialah apa?
Saya?
Saya ialah air mata air yang bersih dan suci.
Jadi saya akan membersihkan mereka semua.
Jadi awak telah gagal untuk membersihkan mereka?
Airnya terlalu kotor untuk saya bersihkan.
Saya sudah tak tahan lagi.
Maknanya awak tak berkemampuan untuk melakukannya.
Hentikan kereta, Sang Su.
Tangan.
Omo! (omo - oh Tuhan)
Awak begitu seksi, seonbae.
Saya dah terpikat dengan awak.
Saya juga seorang yang budiman.
Bagus juga jadi begini.
Awak berhenti sajalah dan kahwini saya.
Saya akan menyara awak.
Awak tahu saya kaya, bukan?
Tunggu!
Cepat pergi!
Pada masa ini, bertempat di bangunan parlimen, berkenaan undang-undang baru media...
pihak parti pemerintah serta parti pembangkang masih sedang membahaskan isu ini.
Kakitangan dari setiap parti dillihat telah mengerumuni semua ceruk kawasan di sekeliling bangunan parlimen.
Tetapi ketua setiap parti telah mengarahkan ahli masing-masing
untuk berjaga-jaga di luar dewan persidangan parlimen andai kata ada perkara yang tidak dijangkakan berlaku.
Memandangkan masa untuk mengumumkan tentang rang undang-undang baru berkenaan media sudah semakin hampir,
suasana di sekitar bangunan parlimen ini dirasakan amat tegang.
Sekarang, dengar baik-baik. Andai kata mereka merempuh masuk ke sini, pergi ke pentas.
Andai kata pintu terbuka, sebaik saja pintu terbuka...
terus saja buat begini, faham?
Bagaimana dengan rundingan itu?
Tolong beri laluan.
Bagaimana nak berunding kalau mereka asyik bercakap saja tapi tidak mahu mendengar?
Mereka menghalang keadilan dan menimbulkan konflik.
Saya tak boleh bekerja mahupun berunding dengan mereka.
Hal ini perlu diselesaikan mengikut undian majoriti.
Bukankah itu yang dimaksudkan dengan demokrasi?
Mereka tidak peduli tentang kebajikan orang ramai, yang mereka pentingkan hanyalah menggubal rang undang-undang.
Macam manalah boleh ada parti pemerintah yang begitu tidak cekap dan bodoh?
Undang-undang berkenaan media itu sendiri asalnya adalah tidak sah.
Kalau mereka masih bertegas untuk menggubal rang undang-undang berkenaan hal ini,
pakatan parti pembangkang akan menganggap ia sebagai satu penghinaan kepada prinsip demokrasi
dan kami akan mengisytiharkan perang untuk mempertahankan hak kami.
Kami akan menentang penindasan yang dilakukan oleh parti pemerintah--
Sudahlah tu. Wartawan Gim dah pergi.
Wartawan Gim. Mana boleh awak pergi begitu saja semasa saya sedang memberi kenyataan?
- Saya baru saja-- - Puan belum dengar berita tentang Wakil Rakyat Gim Su Yeong?
Dia memanggil wakil rakyat parti progresif sebagai ahli sihir bermata merah. Maaf ya.
Siapa? Dia kata apa?
Tuan telah menghina parti pemerintah, parti pembangkang dan juga rakyat.
Pendek kata, tuan telah menghina semua orang kecuali diri tuan sendiri.
=Mereka memberi tuan gelaran sebagai 'Pemusnah'.=
Pemusnah? Siapa yang cakap perkara tak masuk akal begitu?
=Para pengguna internet.=
=Dalam erti kata lain, rakyat.=
Rasanya gelaran itu diambil berdasarkan nama 'Pemecah buah keras'.
Kau tak perlu menjelaskannya. Aku pun tahu.
Selain itu, banyak laman sesawang telah memuat naik video tuan ke dalam internet.
Dan carian internet tertinggi menunjukkan di tempat ke-5, 'Pemusnah Gim Su Yeong'.
Di tempat ke-3, 'Gim Su Yeong: Rakyat Bodoh'.
=Dan di tempat pertama, 'Gim Su Yeong Naik Gila'.=
Tahniah tuan. Dalam sekelip mata, tuan telah menjadi terkenal.
Tahniah apanya?
Kau mentertawakan aku ya?
Dan ada banyak komen daripada pengguna internet.
Saya akan tapis komen yang terlalu teruk.
='Hukumlah saya melalui pilihan raya akan datang'? Saya akan menghukum awak sekarang juga.=
=Baik awak berhati-hati. Mungkin awak akan ditikam nanti.=
=Saya akan pastikan mulut awak terkatup untuk selama-lamanya.=
=Lebih kurang begitulah komen-komennya.=
Nampaknya tuan perlu berhati-hati semasa keluar pada waktu malam.
Betulkah kau telah menapisnya?
Baiklah, itu saja.
=Sebentar. Pihak atasan parti mahu berjumpa tuan.=
Sudah tentulah. Pasti mereka mahu menegur hyeong.
Cakap saja yang aku dah menghilangkan diri.
Yang aku tak dapat dihubungi.
Tidak, beritahu saja mereka yang aku telah meninggalkan negara ini.
Hyeong, kalau dalam angkatan tentera, hyeong ibaratnya ialah askar berpangkat rendah.
Sebaik saja dipanggil, hyeong mesti segera pergi.
Kalau tidak, hyeong akan dianggap telah menyinggung pihak atasan.
=Apa yang tuan telah lakukan ini bukannya menyinggung pihak atasan.=
Tapi lebih kepada memberontak.
Apa yang kamu cakapkan ini? Sekarang sudah zaman apa?
Apa yang kamu cakap tentang pangkat dan menyinggung pihak atasan?
Semua itu sudah lapuk.
=Sehingga mereka tidak sedar yang mereka hanya berada dalam dunia mereka sendiri.=
=- Namun mereka berterusan berkelahi bagai nak rak antara satu sama lain.= - Kenapa dengan dia ini?
Dia dah gila, kah? Apa benda gila yang dia katakan?
Ahli sihir bermata merah?
Parti progresif itu bukankah ditujukan kepada kita?
Hanya ada saya dan Wakil Rakyat Go dalam parti kita.
Dia menujukannya kepada kita, betul tak?
Melihatkan mata puan yang merah sekarang, saya rasa ada betulnya apa yang dia katakan itu.
Pembantu Jeong.
Puan tak payahlah ambil kisah tentang apa yang dikatakan itu.
Anggaplah seperti masuk telinga kanan dan keluar telinga kiri saja.
Tidak. Awak tahu apa yang saya pelajari sejak saya menyertai medan politik?
Kalau kita buat tak tahu saja, kita akan dianggap tidak cekap dan bodoh.
Setiap hutang mestilah dibayar.
Dengan kadar faedah yang tinggi.
Itu ialah cara yang digunakan oleh GKP.
Kalau nak melawan raksasa, kita perlu menjadi raksasa juga--
Adakah saya juga telah menjadi raksasa?
Kalau saya katakan puan hampir menjadi seperti itu, adakah puan akan marah?
Apa lagi cara yang saya ada?
Saya tak bolehlah terus berlembut apabila berhadapan dengan orang seperti mereka.
Biar saya mengambil alih tugasnya.
Puan pergilah ke stesen radio bersama Pembantu Song.
Pembantu Jeong.
Dalam keadaan puan yang sedang naik angin sekarang, saya tak tahu bagaimana nak mengendalikannya.
Saya datang untuk temuduga jawatan pembantu.
Oppa Jun Ha. (oppa - abang, teman lelaki)
Seperti yang awak boleh lihat, saya mempunyai kelayakan yang lebih daripada mencukupi.
Awak takkan rugi kalau mengambil saya bekerja.
Apa yang sedang awak fikirkan?
Saya patut memecat awak ketika itu.
Sekarang masih belum terlambat, bukan?
Saya akan memecat awak tak lama lagi.
Silalah mencari kerja baru mulai sekarang.
Saya akan melaporkan hal ini kepada pihak media.
Wakil Rakyat No Min Yeong yang memperjuangkan hak-hak para pekerja yang dipecat tanpa sebab,
telah memecat kakitangannya tanpa sebab yang munasabah.
Saya bukannya bergurau, tahu tak?
Saya pun bukannya bergurau.
Bukankah awak patut menumpukan pada topik yang akan dibincangkan hari ini?
Mereka mungkin akan bertanyakan mengenai penggubalan rang undang-undang itu,
dan juga berkenaan apa yang telah dikatakan oleh Wakil Rakyat Gim Su Yeong dari GKP.
Entah manusia jenis apalah si Gim Su Yeong itu.
Hanya orang gila yang boleh berhadapan dengan orang gila seperti itu.
Jangan terlalu mengikut perasaan dan melawan api dengan api.
Saya bukannya meminta awak memendamkan kemarahan itu. Tapi awak perlu mengawalnya dengan baik.
Kalau tidak, ia akan mengaburi penilaian awak.
Apa yang sepatutnya awak lakukan, apa jalan yang sepatutnya awak tujui,
awak mungkin akan terlupa semua itu.
Awak akan terlambat nanti. Mari kita pergi, puan.
Saya dah cakap jangan panggil saya puan.
Ya, tuan.
Hak kebebasan bersuara tidak sepatutnya diberikan.
Orang seperti kamu semua tidak layak diberikan hak itu.
Janganlah bercakap di sebalik tabir saja tapi bersemukalah dengan saya.
Saya di tahap 4 seni lawan pedang dan merupakan juara kebangsaan.
Marilah. Saya akan menghadapi kamu semua seorang demi seorang.
Dengarlah siaran "Isu-isu Semasa" di radio SBC sekarang.
Berani kau mengarah-arah aku.
=Sudah tentulah saya telah mendengar apa yang dikatakan oleh Wakil Rakyat Gim Su Yeong.=
=Walaupun saya telah mendengarnya sendiri, tapi saya langsung tidak dapat mempercayainya.=
Betulkah ia kata-kata yang keluar dari mulut seorang ahli politik?
Adakah dia dalam keadaan waras? Itulah yang saya fikirkan.
Apa yang dia katakan ini? Kau siapa?
Kata-kata mencerminkan keperibadian.
Sekiranya kata-katanya kasar, bermakna keperibadiannya juga begitu.
Aku cuma mengatakannya secara jujur, bermakna aku seorang yang jujur.
Bertanyakan kepada seseorang tentang nilai IQnya dan sama ada dia buta warna,
ia bukan saja satu bentuk diskriminasi malah merupakan satu penghinaan kepadanya.
Dia yang bertanyakan aku soalan yang kurang ajar dan menghina dulu. Kenapa kau tak sebut tentang itu?
Memanggil rakyat sebagai bodoh, jahil dan dungu...
kata-kata yang diucapkan secara kasar itu menunjukkan betapa angkuhnya dia.
Aku akui yang aku agak angkuh tadi.
Pendek kata, dia seorang yang kasar.
Itu aku tak setuju!
Sudah tentulah, beberapa perkara yang disebutkan oleh Wakil Rakyat Gim Su Yeong itu ada benarnya.
Saya dengan rendah diri menerima komennya berkenaan parti progresif.
Yalah tu. Kata-kata kau sekarang bercanggah dengan yang tadi.
Tapi kalau difikirkan baik-baik, dia langsung tidak mengkritik dirinya.
Dia cuma mengkritik orang lain.
Selaku seorang ahli politik, apakah yang patut kami lakukan untuk rakyat...
bukankah dia patut bermuhasabah diri dulu?
Meskipun apa yang dikatakan oleh Wakil Rakyat Gim Su Yeong itu benar,
tapi siapakah yang telah membentuk rakyat sepertimana yang ada sekarang?
Bukan aku.
Kamu semualah yang melakukannya. Kamu yang selama ini telah memimpin negara ini, kamulah yang bertanggungjawab atas semua itu.
Oleh sebab itu, wahai raksasa dari angkasa lepas yang tiada sedikitpun kesetiaan buat negara ini,
tolonglah sedar dan mula menjadi manusia.
Kalau tidak, silakan pulang ke planet tempat asal kamu!
Semua kanak-kanak dilahirkan sebagai seniman.
Yang menjadi masalahnya adalah bagaimana untuk mengekalkan mereka sebagai seorang seniman apabila mereka dewasa nanti.
Ini ialah petikan kata-kata Picasso. Suatu masa dulu kita semua ialah kanak-kanak.
Kita ialah seorang seniman dulu, namun apakah kita sekarang?
Adakah kita benar-benar gembira?
Kita mengalami masalah waktu bekerja yang terlalu panjang, pekerja dengan pendapatan yang terlalu rendah,
kadar kematian akibat kemalangan sewaktu bekerja dan kadar membunuh diri yang tinggi,
kos pendidikan yang tinggi dan kadar kelahiran yang rendah.
Walaupun tanpa kesemua statistik ini, kita sendiri pun tahu yang...
hakikatnya kita tidak gembira.
Kita menjalani hidup ini hari demi hari dengan penuh kerisauan dan ketakutan.
Risau tentang persaraan, sara hidup, mencari pekerjaan...
risau kalau-kalau kita akan dibuang kerja...
dan risau sama ada anak-anak kita menjadi mangsa buli di sekolah.
=Adakah kita mahu terus hidup seperti ini?=
=Adakah kita mahu anak-anak kita juga menjalani kehidupan yang sebegini?=
Tidak. Kita mahu hidup kita berubah menjadi lebih baik,
dan ia boleh dilakukan.
=Demi mencapai impian dan harapan itu...=
kami kini sedang berjuang, dan akan terus berjuang.
=Perubahan tidak dapat dicapai hanya dalam masa yang singkat.=
=Kita perlu terus berjuang dan berusaha untuk menjadikannya satu kenyataan.=
Dan kuasa untuk perubahan ini adalah anda semua.
Jangan sesekali lupa.
Hidup kita perlu berubah kepada yang lebih baik, agar hidup mereka akan menjadi lebih baik.
Dahsyat betul.
Saya akan menghukum awak sekarang juga. Baik awak berhati-hati.
Mungkin awak akan ditikam nanti.
Saya akan pastikan mulut awak terkatup untuk selama-lamanya.
Nampaknya tuan perlu berhati-hati semasa keluar pada waktu malam.
Siapa kau? Cepat cakap!
Saya ni, tuan. Tolong lepaskan saya.
Kau menakutkan aku saja.
Tuan, tuan tak fikir yang tuan lebih menakutkan saya?
Kau tak apa-apa?
Ya, nasib baiklah saya masih hidup.
Tapi, macam mana kau tahu aku ada di sini?
Kau mengekori aku, kah?
Tuan akan tahu apabila tuan menyayangi seseorang.
Nah.
Kenapa kau membalutnya dengan suratkhabar? Sebab itulah aku tersalah faham tadi.
Saya tak nak ia menjadi panas nanti. Kuat betul tuan ya.
Tuan kesejukan walaupun kita berada di sauna sekarang?
Aku rasa tak sedap hati.
Tadi salah satu butang lengan baju aku tercabut. Sekarang pula--
Nampaknya nasib malang aku belum habis lagi.
Baiklah, hyeongnim. (hyeongnim - panggilan hormat untuk abang)
Jangan tertidur dan dengar baik-baik.
Baiklah.
Cuba tengok, jalan masuk kita adalah sama ada melalui pintu depan ataupun pintu masuk belakang.
Laluan ini adalah paling bagus.
Tetapi, seorang wakil daripada parti pembangkang telah pun menghadang laluan ini.
Jadi bukannya mudah.
Macam mana kita nak selesaikan masalah ini?
Strategi perang Sun Tzu bab 6.
Mengalihkan perhatian musuh.
Timbulkan kekecohan di timur, tapi menyerang di barat.
Apa? Maksud kamu kita perlu menggunakan umpan untuk mengalihkan perhatian mereka ke tempat lain?
Sekarang perhatian semua pihak tertumpu kepada Wakil Rakyat Gim Su Yeong.
Kita boleh gunakan itu sebagai umpan dan menyebarkan berita palsu untuk mengalihkan perhatian mereka,
sementara itu kita pula boleh melaksanakan penggubalan rang undang-undang baru.
Sekiranya mereka cuba masuk melalui pintu depan...
ahli-ahli pakatan pembangkang akan cuba menghalang mereka dengan apa jua cara.
Ini pun masih belum cukup.
Kita mesti memastikan tiada ruang bagi sebarang kesilapan.
Apa? Pihak parti pemerintah menyatakan mereka mahu berunding?
Apa pula helah mereka kali ini?
Sebagai tanda minta maaf atas kenyataan kasar Wakil Rakyat Gim Su Yeong,
pihak parti pemerintah telah memutuskan untuk menangguhkan penggubalan rang undang-undang baru media.
Pihak pembangkang nampaknya menerima dengan tangan terbuka...
sekaligus meredakan sedikit ketegangan antara kedua-dua pihak.
Mungkinkah dengan ini akan membawa kepada keharmonian antara kedua-dua pihak dalam persidangan parlimen?
Mari kita sama-sama nantikan.
Benci betul.
Kulit saya dah berkedut disebabkan oleh semua ketegangan itu.
Saya perlu melakukan sesuatu untuk membaiki semua ini.
Betul tak, Pembantu Seo?
Kulit puan adalah yang terbaik bagi golongan umur puan.
Betulkah?
Sudah tentu.
Saya yang tak bernasib baik sehingga tak boleh memusingkan leher lebih daripada 15 darjah kerana asyik makan dan tidur di atas kerusi saja.
Apa nak buat? Awak perlu lakukan sesuatu tentang itu.
Ada sesuatu yang pelik.
Raksasa-raksasa itu biasanya takkan menyerah semudah ini saja.
Janganlah asyik memanggil mereka raksasa.
Di mata rakyat, kita berdua pun dianggap seperti raksasa yang menggunakan wang rakyat.
Mereka ialah segerombolan raksasa.
Manakala kita pula ialah sekumpulan kecil raksasa.
Jadi, kita yang sekumpulan kecil raksasa ini masih belum menyerah kalah, bukan?
Kita mesti sentiasa bersiap sedia. Saya yakin mereka pasti telah merancang sesuatu.
Walau apapun ia, saya mesti menghancurkannya.
Panas-baran betul awak ya.
Semasa mula-mula menyertai parti, awak seorang wanita yang lemah-lembut.
Sekarang awak penuh dengan kemarahan. Menakutkan betul.
Mana ada. Saya tak pernah begitu. Saya boleh mengawal diri saya.
Kenapa dengan benda ini?
Tengok.
Saya akan meminta wang pampasan untuk ini.
Sebelum ini saya seorang yang baik, tapi disebabkan oleh raksasa dari GKP itu,
saya telah bertukar menjadi seperti ini selepas 1 tahun setengah menyertai politik.
Takutnya saya. Saya risau orang lain akan fikir yang saya juga sama seperti awak.
Sayang, awak amat menakutkan.
Wakil Rakyat Go.
Tidak kiralah sesibuk manapun kamu dengan urusan kerja,
tapi Wakil Rakyat No, macam mana kamu boleh terlupa tentang pertemuan jodoh ini?
Makcik, tentang itu--
Bukankah saya dah cakap banyak kali yang saya tak sukakan benda-benda ini?
Bukankah makcik juga dah banyak kali beri amaran supaya jangan buat begini? Apa kata kamu datang ke sini segera?
Sekarang ada hal kecemasan, makcik.
Negara kita mungkin akan hancur, takkanlah saya nak menghadiri pertemuan jodoh pula?
Nak selamatkan negara apanya kalau berkahwin pun belum?
Lupakan saja tentang negara, kamu--
Betulkah kamu nak buat begini, Wakil Rakyat No?
Apakah itu politik sebenarnya, Pembantu Meng?
Entahlah.
Bagi saya, ia ialah periuk nasi saya selama ini.
Setiap 4 tahun, sekiranya tuan saya kalah dalam pilihan raya, saya akan berhijrah dari satu parti ke parti yang lain.
Begitulah cara hidup saya selama ini sehingga sekarang.
Jadi kau ialah pembantu nomadlah ya?
Bolehlah dikatakan begitu.
Apapun, politik ialah periuk nasi saya.
Tidak kiralah siapa pun, politik adalah untuk semua orang terus hidup tanpa mereka perlu risau akan periuk nasi mereka.
Itukah yang kau cuba katakan?
Apa?
Saya cuma nak cakap yang politik ini tidak lebih sekadar sebagai periuk nasi saya.
Maafkan saya.
Ya?
Apa dia?
Ya, saya faham.
Tuan, nampaknya peperangan akan bermula.
Tiada kena-mengena dengan aku.
Aku tak mahu mengakhiri kerjaya politik aku dengan sesuatu yang memalukan.
Bukankah tuan mahu meletak jawatan?
Kalau begitu, apa kata tuan pergi tunjuk muka dan kemudian keluar secara senyap-senyap.
Dengan itu tuan takkan menghadapi sebarang masalah...
dan dapat berundur secara baik.
Lupakan sajalah.
Mari, tuan. Bangunlah.
Bangunlah.
Ahli-ahli GKP akan mengadakan mesyuarat tergempar di tempat yang masih belum dapat dipastikan.
Cuba siasat di mana mereka akan bermesyuarat dan kumpulkan semua orang kita segera.
Baiklah, puan.
Saya menerima maklumat yang mereka akan bermesyuarat di bilik mesyuarat 245, jadi saya datang ke sini untuk mengesahkannya.
Saya baru saja ternampak Wakil Rakyat Gim Su Yeong masuk ke dalam. Nampaknya inilah tempatnya.
Kita perlu memecah masuk barisan pertahanan mereka. Peralatan sudah disediakan?
Saya sudah ada peralatan saya.
Yang lain akan datang dengan peralatan mereka. Saya juga sudah menghubungi FPP.
Apa ini? Teruk betullah.
Apa halnya ni? Kenapa dengan benda ini?
Dah rosak, kah?
Buka pintu!
Apa pula ini?
Buka pintu! Kami tahu kamu ada di dalam.
Cepat buka pintu!
Peralatan masih belum sampai, kah? Bukankah mereka sepatutnya sudah ada di sini?
Itulah. Mereka sepatutnya sudah sampai sekarang.
Adakah Yang di-Pertua Dewan Rakyat ada di dalam? Kalau betul, habislah.
Buka pintu ini! Kami tahu kamu ada di dalam.
Apa yang kamu semua lakukan di dalam?
Laluan kosong. Cepat masuk.
Kita tiada masa lagi. Cepat.
Buka pintu!
- Cepat dapatkan peralatan. - Buka pintu!
Tolong dengar semua.
Kami bukannya sedang menggubal rang undang-undang di sini.
Saya Gim Su Yeong dari GKP.
Saya benar-benar seorang diri saja di dalam.
Saya terkunci di dalam kerana pintu ini tak boleh dibuka.
Awak semua dengar tak?
Buka pintu!
Semua orang tolong ke tepi. Tolong ke tepi.
Aku dah nak gila dibuatnya.
1, 2... 3!
=Perbalahan antara parti-parti politik berkenaan undang-undang baru media=
=telah berakhir dengan satu insiden keganasan.=
=Mangsa kejadian iaitu Wakil Rakyat Gim Su Yeong dari GKP...=
=kini sedang dikejarkan ke bahagian kecemasan.=
=Butiran lanjut mengenai kecederaannya masih belum diketahui.=
Maaf. Kami tidak dapat memberikan apa-apa kenyataan lagi buat masa sekarang.
Awak ada nampak Wakil Rakyat No?
Kami juga sedang mencari dia, tapi dia telah menghilangkan diri.
Apapun, keadaan sekarang sedang huru-hara. Apa patut kita buat?
Mula-mula, cuba tenangkan keadaan dulu.
Pembantu Song.
Di manakah Wakil Rakyat No?
Maafkan saya. Saya membuatkan awak risau, kan?
Dah lama saya tak perlu buat begini, tahu tak?
Dari luaran, saya mungkin kelihatan seperti wanita besi.
Tapi sebenarnya saya seorang wanita yang lemah.
Serangga pun saya tak pernah bunuh sebelum ini.
Bayangkanlah betapa takutnya saya tadi.
Ini benar-benar kali pertama saya menggunakan keganasan.
Kalau begitu ini ialah pembunuhan pertama awak.
Adakah Gim Su Yeong dah mati?
Mental, bukan, macam mana tanda-tanda vital saya? (tanda vital - tanda penting seperti denyutan jantung dan lain-lain)
Denyutan nadi saya seperti terlalu pantas.
Macam mana dengan tindak balas anak mata saya?
Dengar kata biasanya pendarahan dalaman ataupun gegaran otak akan berlaku.
Adakah saya mengalami semua itu?
Saya bertanya kalau-kalau ada kemungkinan berlakunya pendarahan otak nanti.
Walaupun kita hanya akan tahu butiran terperincinya selepas menjalankan imbasan CT,
tapi setakat ini, encik tidak menunjukkan apa-apa tanda yang luar biasa.
Encik juga masih sedarkan diri meskipun mengalami hentakan kuat di kepala.
Saya tak berapa pasti kerana ia berlaku terlalu pantas.
Tapi alat pemadam api itu sudah agak lama.
Mungkinkah akan berlaku jangkitan tetanus disebabkan ia sudah berkarat?
Berapa kali lagi saya perlu katakan?
Kami akan mengesahkannya selepas imbasan CT dijalankan.
- Hantar dia untuk imbasan CT. - Baiklah.
Apa lagi, cepatlah!
Saya dengar gegaran otak boleh membawa kepada aneurisme otak, (aneurisme - pengembangan salur darah yang boleh menyebabkan kematian)
berapa tinggikah kebarangkaliannya?
Dia fikir dia doktor, kah?
Kadang-kala dia ada menonton drama perubatan di televisyen.
Saya tertanya-tanya adakah ini salah satu kesan sampingan atau dia sememangnya mempunyai masalah mental?
Dia memang begitu orangnya.
Semasa jarinya terluka sedikit pun,
dia risau betul akan berlaku jangkitan.
Dia memang seorang yang amat teliti.
Begitulah.
Terima kasih atas kerja keras kamu.
Adakah ini kesan sampingan akibat gegaran otak?
Aku dah tak rasa seperti diri aku sendiri, Sang Su.
Semasa aku menjadi hakim, aku tak dapat memahami perasaan pembunuh yang melakukannya kerana dendam...
tapi kini aku dapat memahaminya dengan jelas sekali.
Andai kata aku mengalami pendarahan di dalam otak atau sesuatu seperti itu,
kau mesti membalas dendam terhadap si perempuan No Min Yeong itu bagi pihak aku.
Dia bergurau saja.
Dia seorang yang kelakar, bukan?
Semua orang pun tahu yang aku bukannya bergurau kecuali kau.
Tidak. Harga diri Gim Su Yeong yang telah mati.
Kalau diikutkan perangainya, rasanya dia lebih rela mati beribu-ribu kali daripada jadi seperti ini.
Pembantu Song, adakah awak sedang mentertawakan seorang wakil rakyat?
Maafkan saya, puan.
Berdasarkan maklumat yang saya terima dari bahagian kecemasan hospital sebelum saya datang mencari awak,
kemungkinan besar ia sekadar gegaran otak yang ringan.
Mereka kata dia baik-baik saja.
Dari satu segi, saya rasa lega mendengarnya. Tapi, saya rasa agak kecewa juga kerana dia baik-baik saja.
Tapi saya dengar awak belajar di universiti yang sama dengan Gim Su Yeong.
Satu universiti dan satu kelas yang sama.
Tapi kamu berdua tak rapat?
Siapa?
Saya?
Dengan budak itu?
Tak mungkin. Mustahil. Tidak sekali-kali.
Betul juga.
Tak mungkin awak boleh berkawan rapat dengan orang seperti dia.
Mustahil itu berlaku.
Pendirian parti pembangkang dalam hal ini adalah untuk tidak meminta maaf.
Tak mengapa, kah?
Pihak GKP pastinya berasa gembira dengan berita ini.
Mereka boleh membesar-besarkan perkara ini untuk menutup tindakan licik mereka.
Kita tak boleh membiarkan itu terjadi.
Sekarang kuasa kemarahan saya sudah tercas sepenuhnya.
Mari kita pergi.
Para wartawan sedang berkerumun di bawah.
Pada waktu seperti ini, awak perlu kelihatan yakin dan tenang.
Jumpa juga akhirnya.
Memandangkan saya telah menjumpai awak,
boleh saya dapatkan kenyataan daripada awak?
Kami akan melakukannya dalam sidang media nanti, Wartawan An.
Awak langsung tidak menyatakan kekesalan awak berkenaan kejadian itu.
Sekurang-kurangnya awak boleh buat begitu, bukan?
Mari kita pergi, puan.
Kenyataan maaf sepatutnya datang daripada pihak GKP yang telah menggubal rang undang-undang menggunakan cara yang licik, bukan begitu?
Itu perkara yang berbeza.
Awak sepatutnya memberikan kenyataan berhubung insiden keganasan itu.
Keganasan ialah satu-satunya cara untuk menentang kejahatan.
Saya bukannya mewajarkan cara keganasan,
tapi ketika itu ia tidak dapat dielakkan.
Inilah jawapan saya.
Bagi saya, bunyinya seakan-akan awak telah mewajarkannya.
Saya dah pulang.
Budak-budak tak patut menonton semua ini.
Cepat tutup televisyen.
Bo Ri, jangan menontonnya.
Tahu pun ia tak elok untuk budak-budak. Ia amat memalukan, tahu tak?
Ia cuma satu kemalangan.
Saya sebenarnya nak memecahkan pintu itu.
Tapi entah bila pula dia tanpa disangka-sangka telah menghalakan kepalanya ke situ.
Di manakah alat kawalan jauh?
Apa yang kamu nak buat sekarang?
Sekarang tak mungkin kamu dapat berkahwin.
Semua orang takut akan kamu. Siapa yang nak mengahwini kamu?
Semua lelaki takut kamu akan menghentak kepala mereka dengan alat pemadam api.
Siapa yang nak hidup bersama kamu?
Saya takkan berkahwin.
Saya akan hidup bersama Bo Ri saja.
Bo Ri, tutup telinga kamu.
Kamu tak normal, kah?
Adakah kamu ada terkurang atau terlebih anggota badan?
Tak kiralah politik atau apa-apa pun,
kamu ialah seorang wanita.
Mana boleh kamu hidup begini selama-lamanya?
Kamu tak inginkan lelaki, kah?
Teringin juga adakalanya.
Adakalanya?
Dalam mimpi.
Aigoo, aigoo, bagus betullah.
Kamu cakap begini...
sampai aku dah tak tahu nak cakap apa lagi.
Sekejap, tengok ini.
=Keadaan pesakit sekarang tidak berapa baik.=
=Dia pening-pening, loya dan sakit kepala.=
=Dan ada kemungkinan akan berlaku pendarahan di dalam otak=
=yang boleh menyebabkan kerosakan otak.=
Kenapa mereka mengatakan keadaan aku begitu parah sedangkan aku baik-baik saja?
Ataupun keadaan aku memang sebegitu parah?
Adakah mereka sengaja menipu aku?
Tuan lebih tahu keadaan tuan sendiri.
Bagus juga doktor itu cakap begitu.
Dengan cara ini, pihak sebelah sana akan diam dan kita boleh meraih simpati rakyat.
Aku tak perlukan simpati!
Eh, awak tak apa-apa pun.
Sang Su, kau tak letakkan tanda di luar supaya tidak mengganggu dan tiada pelawat dibenarkan, kah?
Saya dah letakkan tanda yang cukup besar di luar.
Saya memang biasa meluru masuk saja tanpa melihat dulu.
Tapi si No Min Yeong itu memang bermuka tembok betul.
Dia memanggil awak si jahat.
Dialah punca segala kejahatan tapi berani dia cakap aku ialah si jahat!
=Buat masa ini, Wakil Rakyat Gim Su Yeong telah didiagnosis dengan gangguan tekanan selepas trauma.=
Wah, penipu betul. Hebat betul penipuan mereka.
Memang penipu betul.
Saya tak buat semua itu.
Bo Ri, makcik taklah sekuat itu.
Makcik, dia tak apa-apa pun. Jelas sekali yang dia cuma berpura-pura.
Saya--
Tuan-tuan dan puan-puan, banyak perkara yang telah berlaku dalam beberapa hari ini.
GKP telah menghina perlembagaan negara kita
dengan menggubal rang undang-undang yang menindas kebebasan media...
melalui cara yang licik di persidangan parlimen.
GJP bersama-sama rakyat sekalian
akan memastikan mereka dihukum atas perbuatan mereka yang bertentangan dengan dasar politik di negara ini.
Sejak dari awal, undang-undang media ini adalah tidak sah.
Dan selain itu, saya juga tidak akan meminta maaf kepada Wakil Rakyat Gim Su Yeong.
Apa yang puan akan lakukan sekiranya Wakil Rakyat Gim Su Yeong menyaman puan?
Dia pernah berkhidmat dalam angkatan laut, (merujuk kepada khidmat tentera wajib ke atas setiap warganegara lelaki Korea)
pakar dalam seni lawan pedang...
=itulah yang diuar-uarkannya sewaktu bertanding dalam pilihan raya yang lepas.=
=Namun apabila seorang wanita lemah seperti saya menggunakan alat pemadam api untuk cuba memecahkan pintu, takkanlah dia langsung tak dapat mengelaknya?=
=Jadi ia menyebabkan saya tertanya-tanya sama ada semua yang diuar-uarkannya itu benar atau hanya rekaan semata-mata.=
Si perempuan gila yang jahat ini!
Uruskan prosedur untuk aku keluar hospital sekarang juga. Aku mesti kerjakan dia.
Tapi hyeong, di luar banyak wartawan sedang menunggu.
Ke tepi, ke tepi.
Aku nak tunjukkan kepada dia dengan pedang aku sama ada ia benar atau hanya perkara yang dibuat-buat.
Ke tepi!
Tolonglah jangan buat begini.
Janganlah bergerak.
Ketua.
Kamu nak meletak jawatan?
Untuk bidang politik, saya sama ada tidak berkelayakan...
ataupun terlalu bagus untuk ini.
Baiklah. Sebab itulah selama ini pun, nilai kamu tak lebih setakat sebagai seorang yang menduduki...
salah satu daripada 156 kerusi parti kita.
Saya cuma salah satu daripada 156 kerusi itu?
Tapi nampaknya keadaan sudah berubah sekarang.
Memandangkan tuan datang sendiri ke sini untuk melawat saya.
Kelihatannya nilai saya sudah meningkat sedikit sekarang.
Berapa banyak peningkatannya?
Cukup untuk digunakan bagi menindas parti pembangkang?
Sudah tentulah bukan itu saja.
Kalau begitu, adakah kerana kini dalam sekelip mata saya telah menjadi lebih terkenal daripada Presiden?
Kamu tahu apakah pekerjaan yang hampir sama dengan ahli politik?
Aigoo. Mana boleh ada pekerjaan begitu. Kalau ya, amanlah dunia ini.
Penjual ubat.
Mereka akan meminta orang ramai berkumpul...
dan mereka memberikan harapan palsu yang ubat mereka boleh merawat pelbagai penyakit.
Tapi apa yang peliknya adalah...
mereka masih mempercayainya.
Kamu tahu kenapa?
Kerana mereka sendiri yang mahu mempercayainya.
Setiap manusia mempunyai keinginan untuk mempercayai sesuatu.
Tugas kita adalah untuk memenuhi keinginan itu.
Yalah tu...
saya lihat banyak penjual ubat di tepi jalan itu ditangkap dan dibelasah kerana menipu.
Sebab itulah kamu amat bernilai sekali.
Kerana kamu bukannya menjual benda yang palsu.
Jangan berputar-belit lagi.
Apa yang tuan mahukan daripada saya sebenarnya?
Kan saya dah cakap tadi?
Kamu kini seseorang yang parti kita amat perlukan.
Kepentingan parti atau sesuatu seperti itu...
semua itu sama sekali tidak penting bagi saya.
Saya rasa tuan tidak tahu tentang itu.
Berbanding itu, kepentingan diri adalah lebih penting.
Parti akan dapat mencapai kepentingannya, dan kamu juga akan dapat mencapai kepentingan kamu sendiri.
Ada sesuatu yang saya dapat capai daripada semua ini?
Di dunia di mana semua orang hanya bimbang akan periuk nasi masing-masing,
apa lagi yang dapat dicapai daripada semua ini selain sampah?
Ada sesuatu.
Sekurang-kurangnya kamu takkan kelihatan seperti seorang yang menyedihkan yang meletak jawatan setelah dihentak dengan alat pemadam api oleh seorang wakil rakyat wanita.
Wakil Rakyat No, Wakil Rakyat No.
Awak benar-benar takkan menyatakan sebarang kekesalan berhubung kejadian itu?
Awak tertidurkah ketika sidang media tadi? Kenapa awak asyik bertanya soalan yang sama?
Seseorang yang tidak berasa malu untuk menggunakan kekerasan bukanlah seorang yang demokrat.
Seorang wartawan yang sering memutarbelitkan fakta berita tidak layak bercakap begitu kepada saya.
Awak tidak mengkritik kesalahan parti pemerintah atas penggubalan rang undang-undang, tapi hanya sibuk melaporkan mengenai kejadian keganasan parti pembangkang.
Omo, nampaknya awak pembaca setia akhbar kami. Banyak betul yang awak tahu.
Saya tak teringin pun untuk membacanya. Tapi pihak kamu yang merayu saya supaya membacanya dengan memberikan saya bermacam-macam hadiah. Jadi saya pun membacanya.
Kalau diikutkan, itu bukanlah dasar kami, tapi--
Saya fikir awak cuma seorang yang ganas, tapi tak sangka lidah awak petah juga ya?
Saya menyerah kalah.
Namun malangnya, awak langsung tiada hati nurani mahupun rasa belas kasihan.
Omo, awak cakap tentang siapa? Siapa yang begitu?
Sekiranya keadaan Wakil Rakyat Gim Su Yeong benar-benar parah, apa yang awak akan buat?
Tak perlulah awak nak berputar-belit dengan saya, baik awak menulisnya di akhbar saja.
Saya bercakap benar.
Walaupun Wakil Rakyat Gim Su Yeong agak biadab, tapi dia seorang yang jujur, awak tahu tak?
Dengan harga dirinya, walaupun dia benar-benar dalam kesakitan, dia seseorang yang takkan mahu mengakuinya, awak tahu tak?
Saya tak tahu.
Doktor mengatakan yang dia mengalami gangguan mental dan ada kemungkinan dia akan mati.
Biarkan sajalah.
Betulkah--
Takkanlah ia bukan satu penipuan?
Pembantu Song.
Apa? Bo Ri buat apa?
Pakcik!
Apa semua ini, Song Bo Ri?
Song Bo Ri!
Kamu... apa ini?
Saya sudah pun dimarahi oleh pakcik tadi.
Itulah, sampai menangis kamu dibuatnya, kan?
Memandangkan kamu dah menangis tadi, baik kamu menangis dengan lebih teruk lagi.
Song Bo Ri, makcik takkan lepaskan kamu begitu saja.
Makcik telah berjanji dengan ibu kamu yang berada di syurga...
yang makcik akan membesarkan kamu menjadi seorang budak yang baik.
Apa makcik pernah cakap pada kamu?
Jauhkan diri daripada budak-budak nakal dan jangan gunakan keganasan.
Kan makcik dah cakap yang keganasan itu sesuatu yang tidak baik?
Walau apapun keadaannya, jangan sesekali menggunakan keganasan--
Jadi, tentang keganasan--
Adakah kamu sengaja berbuat begini untuk menunjukkan yang perbuatan makcik menggunakan alat pemadam api tempoh hari itu adalah salah? Begitukah?
Adakah saya seorang ahli politik yang nak buat begitu sehingga terpaksa mengorbankan diri saya sendiri?
Habis kenapa?
Semuanya disebabkan budak-budak yang berperangai macam hantu itu.
Mana boleh budak sekolah rendah seperti kamu cakap begitu?
Siapa yang mengajar kamu bercakap begitu? Siapa?
Betul, kan? Kamu sengaja nak mengajar makcik--
Itulah yang dia cuba lakukan, betul tak?
Taklah.
Song Bo Ri.
Macam mana ni? Mungkin akan ada parut nanti.
Saya bukannya mewajarkan cara keganasan, tapi ketika itu ia tidak dapat dielakkan.
Inilah jawapan saya.
Bagi saya, bunyinya seakan-akan awak telah mewajarkannya.
Semuanya disebabkan budak-budak yang berperangai macam hantu itu.
Seseorang yang tidak berasa malu untuk menggunakan kekerasan bukanlah seorang yang demokrat.
Berbanding dengan berasa gembira, saya lebih terasa akan tanggungjawab besar yang perlu saya pikul.
Seperti yang telah saya janjikan, saya akan memperjuangkan hak-hak golongan yang tertindas.
Demi masa depan kita yang lebih cerah, saya akan melakukannya dengan sedaya upaya.
Lebih daripada itu, parti politik yang akan disenangi oleh rakyat,
yang takkan menggunakan cara keganasan dan kekerasan. Itulah yang akan kami usahakan dengan sebaik-baiknya.
Dengan ini, saya No Min Yeong berikrar akan menjadi seorang wakil rakyat yang jujur yang boleh anda banggakan.
Saya amat mengharapkan sokongan daripada anda semua.
Mari makan.
Ini dia sayur bayam.
Apa ini? Hulurkan tisu kepada aku.
Tapi hyeong, hyeong benar-benar kelihatan seperti seorang pesakit.
Apa-apa pun aku memang seorang pesakit. Berikan air.
Hyeong sengaja nak menyusahkan saya, bukan?
Ya.
Adakah dengan menyusahkan saya, angin hyeong akan menjadi lebih baik?
Ya, aku rasa lebih baik.
Kenapa?
Entahlah, kenapa ya?
Helo.
Wakil Rakyat No Min Yeong?
Helo, helo--
Kita perlu berhati-hati.
Kan doktor kata tadi yang keadaan aku sangat parah.
Kenapa doktor berkata begitu?
Kenapa dia buat begitu ya?
Tapi apa yang No Min Yeong ingin tahu?
Lagi-lagi dalam keadaan kecemasan seperti ini.
Keadaan kecemasan? Kecemasan apa?
Kita mesti buat rancangan. Mesti.
Ya, saya ialah Gim Sang Su.
Ya, saya ialah Wakil Rakyat No Min Yeong. Saya rasa tadi talian telah terputus.
Tujuan saya menghubungi awak adalah untuk bertanyakan keadaan Wakil Rakyat Gim Su Yeong.
Sebenarnya, keadaannya adalah amat teruk.
Tuan, tuan, tuan mesti bertahan.
Jururawat, jururawat. Jururawat Pak! Cepat datang ke sini!
Apa ini? Betulkah keadaannya begitu teruk?
Kelakar betul! Kau pasti dah tertipu dengan kami, betul tak, perempuan jahat?
Betul tu!
Tapi, boleh tahan juga lakonan kau ya.
Dalam bidang politik, kita kenalah pandai berlakon.
Presiden Reagan pernah berkata yang bidang politik adalah umpama bidang hiburan.
Budak ini, dari manalah kau belajar benda-benda macam itu?
Tadi, aku terasa macam akan mati kebosanan. Sekarang barulah baik sikit.
- Nasi. - Baiklah.
Betulkah?
Apa patut aku buat?
Aku bukannya gunakan sepenuh kekuatan pun ketika itu.
Patutkah aku ke sana?
Bosan betul. Aku memang tak sesuai untuk tinggal di hospital.
Hyeong, patutkah kita pergi lebih jauh lagi dengan mengatakan yang hyeong dah mati?
Bagus juga. Kau matilah dulu.
Orang kata pembantu akan menggambarkan tuannya.
Kau ini pembantu jenis apa?
Tapi saya lakukan kerja-kerja berkaitan politik dengan bagus sekali.
Ya, memang pun. Tapi itu sajalah. Selain itu, apa lagi yang kau boleh lakukan dengan bagus?
Betullah apa orang kata itu. Pembantu akan menggambarkan tuannya.
Cukup. Apa kata kau pergi meninjau keadaan di luar?
Ada-ada saja yang hyeong nak aku buat.
Hyeong, tiada sesiapa di luar. Nampaknya mungkin mereka dah pergi makan.
- Yakah? - Ya.
Buka baju kau.
Apa? Hyeong, janganlah buat begini.
Hyeong, janganlah begini. Apa yang hyeong nak buat?
Sejam saja. Aku nak keluar untuk sejam.
Kenapa dengan hyeong?
- Berikannya kepada aku. - Tak nak.
Apa hyeong buat ni?
Seluar!
Ini tak boleh.
Maafkan saya, adakah--
Maafkan saya, tunggu sekejap.
Encik, boleh saya lihat muka encik sekejap?
Betullah awak, kan? Tunggu sekejap. Awak ialah Wakil Rakyat Gim Su Yeong, bukan?
Tunggu! Betullah awak orangnya, kan?
Gim Su Yeong! Gim Su Yeong!
Apa yang sedang awak lakukan?
Macam mana dengan awak? Bukankah awak sedang terbaring dan hampir mati?
Memang betul, tapi saya sudah pulih.
Wah, ajaib betul. Saya sedang menyaksikan keajaiban sekarang, bukan?
Janganlah cakap berputar-belit pula.
Baiklah, saya takkan berputar-belit lagi. Mari kita pergi.
Awak nak membawa saya ke mana?
Pergi berjumpa para wartawan supaya satu dunia tahu yang awak telah menipu semua orang.
Tapi saya dah ada janji temu lain.
Awak nak ke mana?
Awak tak boleh ke tepi, kah?
Tak boleh.
Kalau begitu saya yang akan ke tepi.
Lelaki ini! Awak tak nak pergi bersama saya?
Lepaskan saya! Lepaskan, saya kata lepaskan saya!
-=Sedutan Episod Seterusnya=-
-=Surat Peletakan Jawatan Sebagai Wakil Rakyat=-
-=Raptai keadaan huru-hara=-
-=Go Dae Ryeong, Ketua GKP Memiliki 156 kerusi=-
-=U Min Gu, Ketua Parti Rakyat Pertama (First People Party - FPP) Memiliki 131 kerusi=-
-=No Min Yeong, Ketua Parti Keadilan Hijau (Green Justice Party - GJP) Memiliki hanya 2 kerusi=-
-=Ahli GKP=-
-=GKP. Mesyuarat tergempar.=-
-=Ahli GKP=-
-=GKP. Mesyuarat tergempar.=-
-=Ahli GKP=-
-=GKP. Mesyuarat tergempar.=-
-=Berkumpul di bilik mesyuarat 245.=-
-=Bilik mesyuarat 245=-
-=Parti Pembangkang=-
-=Pertarungan terhebat antara jantina dalam sejarah politik=-
-=Insiden keganasan parti pemerintah-parti pembangkang=-
-=1. Kejadian alat pemadam api 2. Gim Su Yeong 3. No Min Yeong=-
-=Insiden Keganasan di Parlimen=-
-=Majlis meraikan No Min Yeong terpilih sebagai Wakil Rakyat dalam Pilihan Raya ke-19=-
Berhenti!